CELEX: C2005/143/40
Language: sl
Date: 2005-06-11 00:00:00
Title: Zadeva C-157/05: Predlog za sprejem predhodne odločbe na podlagi sklepa Verwaltungsgerichtshof (Avstrija) z dne 28. januarja 2005 v zadevi Winfried L. Holböck proti Finanzamt Salzburg-Land

11.6.2005   
            
            
               SL
            
            
               Uradni list Evropske unije
            
            
               C 143/26
            
         Predlog za sprejem predhodne odločbe na podlagi sklepa Verwaltungsgerichtshof (Avstrija) z dne 28. januarja 2005 v zadevi Winfried L. Holböck proti Finanzamt Salzburg-Land
   (Zadeva C-157/05)
   (2005/C 143/40)
   Jezik postopka: nemščina
   Verwaltungsgerichtshof (Avstrija) je s sklepom z dne 28. januarja 2005 v zadevi Winfried L. Holböck proti Finanzamt Salzburg-Land, ki ga je sodno tajništvo prejelo dne 7. aprila 2005, Sodišču Evropskih skupnosti predložil predlog za sprejem predhodne odločbe o naslednjem vprašanju:
   Ali določbam o prostem pretoku kapitala (člen 56 in nadaljnji ES) nasprotuje nacionalna ureditev, kot je obstajala dne 31. decembra 1993 (in s 1. januarjem 1995 nadalje obstaja tudi po pristopu Avstrije k EU), na podlagi katere so bile dividende domačih delnic obdavčene z davčno stopnjo v višini polovice povprečne davčne stopnje, ki pripade na skupni dohodek, medtem ko so bile dividende delniške družbe s sedežem v tretji državi (v sporu v glavni stvari: Švica), pri kateri je davčni zavezanec udeležen dvotretjinsko, vedno obdavčene z običajno davčno stopnjo na dohodek?